Diari Oficial de la Generalitat Valenciana


Sumari del DOGV 5697, del 06-02-2008 (2008/1348)

RESOLUCIÓ de 16 de gener de 2008, de la subsecretària i els directors generals de la Conselleria d'Agricultura, Pesca i Alimentació, per la qual deleguen determinades atribucions en els diferents òrgans de la Conselleria d'Agricultura, Pesca i Alimentació.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5697

Data del DOGV
:   06-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1348


Data del document
:   16-01-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * competència administrativa
    * delegació de poders
    * administració regional

RESOLUCIÓ de 16 de gener de 2008, de la subsecretària i els directors generals de la Conselleria d'Agricultura, Pesca i Alimentació, per la qual deleguen determinades atribucions en els diferents òrgans de la Conselleria d'Agricultura, Pesca i Alimentació. [2008/1348]  
De conformitat amb el que s'establix en el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris, correspon l'autorització de les comissions de servici amb dret a indemnització, com també la verificació de la seua realització, als òrgans directius de qui depenga el comissionat.   
D'altra banda, l'autorització de vacacions anuals, llicències i permisos correspon al subsecretari, com a cap de personal, d'acord amb l'article 69 de la Llei 5/1983, de 30 de desembre, del Consell.  
A l'efecte d'aconseguir més eficàcia i agilitat en el funcionament administratiu, es considera convenient delegar estes atribucions i, per això, fent ús de les facultats conferides per l'article 63 de la Llei 5/1983, de 30 de desembre, del Consell, es resol:  
Primer  
Delegar en els directors territorials de la conselleria d'Agricultura, Pesca i Alimentació la facultat d'autoritzar les comissions de servici i verificar la seua realització respecte del personal adscrit a estes.  
Segon  
Delegar en la secretària general administrativa i en els directors territorials, dins del seu àmbit territorial respectiu, el control horari i l'autorització dels permisos i les llicències regulats en el Decret 175/2006, de 24 de novembre, la competència dels quals corresponga a la conselleria, com també les atribucions en matèria de vacacions anuals.   
Tercer  
En les resolucions que es dicten fent ús de les delegacions d'atribucions d'esta resolució, es farà constar sempre este aspecte de forma expressa, d'acord amb el que s'establix en l'article 63.6 de la Llei 5/1983, de 30 de desembre, del Consell.  
Quart  
Queda derogada de forma expressa la Resolució de 29 de setembre de 2004, del subsecretari i els directors generals de la conselleria d'Agricultura, Pesca i Alimentació, sobre delegació de competències, i la Resolució de 29 d'abril de 1997, del secretari general d'Agricultura, Pesca i Alimentació, per la qual delega l'exercici de determinades competències.  
Cinqué  
Esta resolució produirà efecte a partir de l'endemà de la seua publicació.  
València, 16 de gener de 2008  
La subsecretària: Pilar Amigó Salvi.  
La directora general de Producció Agrària: Laura Peñarroya Fabregat.  
El director general d'Empreses Agroalimentàries i Desenvolupament del Medi Rural: José Ferrando Orta.  
La directora general de Comercialització: Marta Valsangiacomo Gil.  
El director general d'Investigació i Tecnologia Agroalimentària: Eduardo Primo Millo, p. s., el secretari autonòmic d'Agricultura, Pesca i Alimentació: Vicente Riera Balbastre.